Fagforbundet

Fagforbundet er et fagforbund som er resultat av en sammenslåing av Norsk Helse- og Sosialforbund og det tidligere LO-forbundet Norsk Kommuneforbund i 2003. Fagforbundet sluttet seg til Landsorganisasjonen samme år og er LOs største forbund. Fagforbundet organiserer over  arbeidstakere i kommunale, fylkeskommunale, private og offentlige virksomheter og i sykehusene med alle støttefunksjoner. Alle medlemmene tilhører en lokal fagforening. Forbundet var fra starten ledet av Jan Davidsen, inntil Mette Nord i 2013 ble valgt til ny leder. I 2025 ble Helene Skeibrok valgt til ny leder. 

Fagforbundet organiserer over 100 ulike yrkesgrupper. Forbundet er delt inn i fire yrkesseksjoner; Yrkesseksjon helse og sosial, Yrkesseksjon samferdsel og teknisk, Yrkesseksjon kirke, kultur og oppvekst og Yrkesseksjon kontor og administrasjon. Yrkesseksjonene arbeider blant annet med yrkespolitiske spørsmål, yrkesutdanning, yrkesetikk og arbeidsmiljø.

Fagforbundet eier Fagbladet.

Ungdomsorganiseringen til Fagforbundet er Fagforbundet Ung med over 50 000 medlemmer. På Fagforbundets landsmøte i 2022 ble Jeanette Romslo (Rogaland) valgt som ny leder for Fagforbundet Ung og Alexander Liane (Agder) valgt som ny nestleder.   

Fra 1. januar 2020 ble Postkom en del av Fagforbundet.

Styrende organer

Landsmøtet er Fagforbundets høyeste myndighet. Ordinært landsmøte holdes hvert fjerde år, i andre halvdel av året. I henhold til vedtektene velger landsmøtet:

Forbundsstyrets arbeidsutvalg (AU), bestående av: leder, to nestledere, hovedkasserer, to medlemmer og de valgte lederne av seksjonene og leder av Fagforbundet ung.
Landsstyret bestående av 74 representanter.
Forbundsstyret bestående av 22 representanter valgt blant landsstyrets medlemmer
Kontrollkomité på tre medlemmer og tre varamedlemmer
Lederne av Fagforbundets syv kompetansesentre.

 Ledere 
 2003–2013 Jan Davidsen
 2013–2025 Mette Nord
 2025– Helene Skeibrok

Kompetansesentere
Fagforbundet har 8 regionale kompetansesentre som har ansvaret for forbundets saker vedrørende lov- og avtaleverk.

Kompetansesenteret for Oslo (Oslo), leder Per Egil Johansen.
Kompetansesenteret for Østlandet (Østfold, Akershus, Buskerud, Hedmark, Oppland), leder Anne Bondevik.
Kompetansesenteret i Stavanger (Rogaland), Bernth Harry Eliassen
Kompetansesenteret i Skien (Vestfold, Telemark), leder Inger M. Holøs.
Kompetansesenteret i Agder (Agder), leder Svein Kristiansen.
Kompetansesenteret i Bergen (Hordaland, Sogn og Fjordane), leder Trude Rosnes Haukås.
Kompetansesenteret i Trondheim (Møre og Romsdal, Trøndelag ), leder Hanne Nordby.
Kompetansesenteret for Nord-Norge (Nordland, Troms, Finnmark), leder Tor-Inge Hoaas.

 Fylkesregioner 
 Fagforbundet Agder
Fagforbundet Innlandet
 Fagforbundet Møre og Romsdal
Fagforbundet Nordland
Fagforbundet Oslo
Fagforbundet Rogaland
Fagforbundet Troms og Finnmark
Fagforbundet Trøndelag
Fagforbundet Vestfold og Telemark
Fagforbundet Vestland
Fagforbundet Viken

Fagforeninger
Fagforbundet har ca. 470 fagforeninger.
 Buss- og Sporveisbetjeningens Forening (BSF)
 Oslo Sporveiers Arbeiderforening (OSA)
 I 2020 ble Postkom en del av Fagforbundet.

 Valget 2005 
I forbindelse med valgkampen 2005 produserte NRK Brennpunkt en dokumentar om Åslaug Haga. Hun gikk derfor rundt med en mikrofon som hun glemte å skru av under en privat samtale med Jan Davidsen. NRK sendte denne samtalen med henne og Davidsen. Der sier Davidsen blant annet «hvis vi skal spille en rolle her, er det jævla viktig at våre tillitsvalgte og medlemmer går inn i alle disse partiene». Carl I. Hagen (Frp) mente dette minte om korrupsjon.Skremt over sosialistenes samrøre (Dagbladet) Anklagen ble en del av valgkampen 2005. 

Tilknyttet virksomhet
Fagforbundet eier 15 prosent av aksjene i dagsavisa Klassekampen. Forbundet har en barneby i Huambo i Angola.

Referanser

Eksterne lenker



Kategori:Fagforbundet
Kategori:Organisasjoner etablert i 2003